
     Форум Гражданско Участие

1000 София, ул. „Г. С. Раковски” 101

office@fgu.bg 
www.fgu.bg 

Уважаеми колеги,

Форум Гражданско Участие (ФГУ) e национална мрежа, обединяваща усилията на над 100 граждански организации за осигуряване на ефективно гражданско участие и взаимодействие с властите на местно, регионално и централно ниво. Нашите членове са активни организации от цялата страна, работещи в различни сфери на обществения живот, обединени от увереността, че заедно могат да постигнат повече ефективност и положителни резултати. В тази връзка, вече шеста година ФГУ взаимодейства активно с Народното събрание и Министерския съвет, както и с представители на местните власти в различни по обхват консултативни процеси и изработване на планови и нормативни документи. 

В изпълнение на своята мисия, през април, май и юни 2015 година мрежата организира серия регионални форуми – дискусии с настоящи и потенциални членове, представители на местни институции, медии и други партньори. Целтa на дискусиите e да спомогнат за укрепване и развитие на ФГУ като компетентен и надежден представител на своите членове и градивен партньор на институциите. 

На форумите обсъждаме основните насоки и механизми на работа в мрежата, прилагането на ОПДУ и други оперативни програми, предстоящите промени в ЗЮЛНЦ и създаването на финансов механизъм за подкрепа на НПО от държавния бюджет. В дискусиите ще имаме възможност да набележим значими за участниците местни и национални теми и каузи, за чието осъществяване да предприемем съвместни стъпки и застъпнически кампании. 
Имаме удоволствието да поканим представител на вашата институция  да участва в някой от оставащите регионални форуми, които ще се проведат, както следва:

- На 09-10.06.2015 г., зала „Ал. Първи Батенберг”, РИМ - град Русе, (настаняването на участниците извън Русе е в хотел „Рига”);
- На 11-12.06.2015 г., хотел „Персей”, местност Свети Никола, град Варна;

- На 18-19.06.2015 г., хотел „Лиани”, град Ловеч.
В нашата мрежа членуват читалища от цялата страна и опитът ни от съвместната работа показва, че представителите на тези утвърдени културни институции винаги имат чудесен принос в дискусиите ни. Ето защо участието Ви в регионалните ни обществени форуми би било особено ценно за членовете на нашата мрежа. 
Прилагаме предварителната програма и регистрационни форми за трите форума, както и кратко представяне на ФГУ. Моля при интерес да потвърдите участието си на ел. адрес office@fgu.bg.
С уважение, 

Ива Таралежкова
Председател на УС

Проектът „ФГУ – мрежата в действие” се финансира по дог. №101/24.10.2014 в рамките на Програмата за подкрепа на НПО в България по Финансовия механизъм на Европейското икономическо пространство 2009-2014 г.“
www.ngogrants.bg
Събитието се съфинансира от Фондация „Чарлз Стюарт Мот”.

www.mott.org

